হারমায়নি গ্রেঞ্জার
হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস-সিরিজের এক কাল্পনিক চরিত্র। সিরিজের প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
দ্য ফেয়ারি কুইন
দ্য ফেয়ারি কুইন এডমুন্ড স্পেন্সার এর লেখা একটি অসম্পূর্ণ ইংরেজি মহাকাব্য। মহাকাব্যটির প্রথম অর্ধেক প্রকাশিত হয় ১৫৯০ সালে, এবং বাকী অংশ প্রকাশিত হয় ১৫৯৬ সালে। দ্য ফেয়ারি কুইন বিশেষ ভাবে উল্লেখযোগ্য এটির গঠনের জন্যঃ এটিই ছিলো প্রথম সাহিত্যকর্ম যেটি স্পেন্সরীয় স্তবকে লেখা হয়েছিলো এবং ইংরেজি ভাষার অন্যতম দীর্ঘ কবিতা। এটি একটি রূপক সাহিত্য কর্ম যেটিকে রূপকের বিভিন্ন স্তর থেকে পড়া যেতে পারে (এটিই সম্ভবত স্পেন্সারের লক্ষ্য ছিলো) যার মধ্যে রাণী প্রথম এলিজাবেথ এর প্রশংসাও অন্তর্ভুক্ত। সম্পূর্ণ রূপক প্রসঙ্গে, কবিতাটি কতিপয় নাইটদের (Knights) অনুসরণ করে বিভিন্ন গুণের (Virtues) সম্মানে। স্পেন্সারের "A Letter of the Authors" এ তিনি বর্নণা করেন যে, সম্পূর্ণ মহাকাব্যটি "মেঘাচ্ছন্নভাবে রূপকময় নকশা দ্বারা আচ্ছাদিত", এবং দ্য ফেয়ারি কুইন প্রকাশের উদ্দেশ্য ছিলো "ন্যায়পরায়ণ এবং সুশীল শৃঙ্খলার মাধ্যমে একজন ভদ্রলোক বা মহৎ লোক গঠন করা"।